स्वतंत्र संस्था सेंटर फॉर साइंस एंड एनवायरनमेंट (सीएसई) ने जुलाई 2018 में दिल्ली, पंजाब और गुजरात से लिए खाद्य पदार्थो की लैब टेस्टिंग की। इसमें पाया गया कि इनमें से एक तिहाई नमूनों में जीएम उत्पादों की मौजूदगी पाई। जीएम (जेनेटिकली मॉडिफाइड) फसलें या आनुवंशिक तौर पर संशोधित फसलें ऐसी फसलें हैं जिनके जीन में किसी दूसरे जीव का जीन डालकर उनमें मनचाहे गुण पैदा किए जाते हैं। दुनिया भर के वैज्ञानिक मानव और दूसरे जीव-जंतुओं के स्वास्थ्य पर इनके असर को लेकर एकमत नहीं हैं। एक बहुत बड़ा वर्ग मानता है कि ये कैंसर सहित तमाम रोगों का कारण बनती हैं। भारत में जीएम फूड प्रतिबंधित है।